Afgørelse truffet af Det Blandede EØS-udvalg

nr. 81/2002

af 25. juni 2002

om ændring af bilag II (tekniske forskrifter, standarder, prøvning og certificering) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde, ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag II til aftalen blev ændret ved afgørelse nr. 51/2002 truffet af Det Blandede EØS-udvalg den 31. maj 2002(1).

(2) Kommissionens forordning (EF) nr. 466/2001 af 8. marts 2001 om fastsættelse af grænseværdier for bestemte forurenende stoffer i levnedsmidler(2), berigtiget i EFT L 304 af 21.11.2001, s. 30, skal indarbejdes i aftalen.

(3) Kommissionens direktiv 2001/54/EF af 11. juli 2001 om ophævelse af direktiv 79/1066/EØF om fastlæggelse af fællesskabsanalysemetoder til kontrol af kaffeekstrakter og cikorieekstrakter(3) skal indarbejdes i aftalen.

(4) Kommissionens direktiv 2001/101/EF af 26. november 2001 om ændring af Europa-Parlamentets og Rådets direktiv 2000/13/EF om indbyrdes tilnærmelse af medlemsstaternes lovgivning om mærkning af og præsentationsmåder for levnedsmidler samt om reklame for sådanne levnedsmidler(4) skal indarbejdes i aftalen.

(5) Rådets forordning (EF) nr. 2375/2001 af 29. november 2001 om ændring af Kommissionens forordning (EF) nr. 466/2001 om fastsættelse af grænseværdier for bestemte forurenende stoffer i levnedsmidler(5) skal indarbejdes i aftalen.

(6) Kommissionens beslutning 2001/873/EF af 4. december 2001 om berigtigelse af direktiv 2001/22/EF om prøveudtagnings- og analysemetoder til officiel kontrol af indholdet af bly, cadmium, kviksølv og 3-MCPD i levnedsmidler(6) skal indarbejdes i aftalen.

(7) Forordning (EF) nr. 466/2001 ophæver, med virkning fra den 5. april 2002, Kommissionens forordning (EF) nr. 194/97(7), som er indarbejdet i aftalen, og som derfor bør udgå af aftalen -

TRUFFET FØLGENDE AFGØRELSE:

Artikel 1

Kapitel XII i bilag II til aftalen ændres således:

1) Følgende indsættes i punkt 18 (Kommissionens direktiv 2000/13/EF):

", ændret ved:

- 32001 L 0101: Kommissionens direktiv 2001/101/EF af 26. november 2001 (EFT L 310 af 28.11.2001, s. 19)."

2) Følgende indsættes i punkt 54zj (Kommissionens direktiv 2001/22/EF):

", ændret ved:

- 32001 D 0873: Kommissionens beslutning 2001/873/EF af 4. december 2001 (EFT L 325 af 8.12.2001, s. 34)."

3) Følgende punkter indsættes efter punkt 54zl (Kommissionens direktiv 96/5/EF):

"54zm. 32001 L 0054: Kommissionens direktiv 2001/54/EF af 11. juli 2001 om ophævelse af direktiv 79/1066/EØF om fastlæggelse af fællesskabsanalysemetoder til kontrol af kaffeekstrakter og cikorieekstrakter (EFT L 191 af 13.7.2001, s. 42).

54zn. 32001 R 0466: Kommissionens forordning (EF) nr. 466/2001 af 8. marts 2001 om fastsættelse af grænseværdier for bestemte forurenende stoffer i levnedsmidler (EFT L 77 af 16.3.2001, s. 1), berigtiget i EFT L 304 af 21.11.2001, s. 30, ændret ved:

- 32001 R 2375: Rådets forordning (EF) nr. 2375/2001 af 29. november 2001 (EFT L 321 af 6.12.2001, s. 1)."

4) Teksten i punkt 22 (Kommissionens direktiv 79/1066/EØF) udgår.

5) Teksten i punkt 54r (Kommissionens forordning (EF) nr. 194/97) udgår.

Artikel 2

Teksterne til direktiv 2001/54/EF og 2001/101/EF, forordning (EF) nr. 466/2001, berigtiget i EFT L 304 af 21.11.2001, s. 30, og (EF) nr. 2375/2001 og afgørelse 2001/873/EF på islandsk og norsk, som offentliggøres i EØS-tillægget til De Europæiske Fællesskabers Tidende, er autentiske.

Artikel 3

Denne afgørelse træder i kraft den 26. juni 2002, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1(8).

Artikel 4

Denne afgørelse offentliggøres i De Europæiske Fællesskabers Tidendes EØS-afsnit og EØS-tillæg..

Udfærdiget i Bruxelles, den 25. juni 2002.

På Det Blandede EØS-udvalgs vegne

P. Westerlund

Formand

(1) EFT L 238 af 5.9.2002, s. 8.

(2) EFT L 77 af 16.3.2001, s. 1.

(3) EFT L 191 af 13.7.2001, s. 42.

(4) EFT L 310 af 28.11.2001, s. 19.

(5) EFT L 321 af 6.12.2001, s. 1.

(6) EFT L 325 af 8.12.2001, s. 34.

(7) EFT L 31 af 1.2.1997, s. 48.

(8) Ingen forfatningsmæssige krav angivet.